వెల్లటూరి పూర్ణానంద శర్మ

వెల్లటూరి పూర్ణానంద శర్మ చిత్రకారుడు. ఐదు దశాబ్దాల పాటు చిత్రలేఖనంలో కృషిచేశాడు. 

 జననం 
ఇతను 1934, గుంటూరు జిల్లా వెల్లటూరు గ్రామంలో ఒక మధ్య తరగతి కుటుంబంలో జన్మించాడు.

 చిత్రకళా ప్రస్థానం 
చిన్నతనం నుండి చిత్రకళపై ఆశక్తి మెండుగా వుండటం వల్ల చదువు అంతగా శ్రద్దపెట్టలేదు. 1951 నుండి నాలుగు సంవత్సరాలు డ్రాయింగ్, పెయింటింగ్ డిజైన్ పరీక్షలలో కృషిచేసి ప్రథమ శ్రేణిలో ఉత్తీర్ణులయ్యాడు. అనంతరం 1953 లో గుంటూరు జిల్లా పరిషత్ పాఠశాలలో ఆర్డు టీచరుగా చేరాడు. ఇంతవరకు వేలాది రేఖాచిత్రాలు, వర్ణచిత్రాలు, పేపర్ కటింగ్ చిత్రాలు వివిధ దిన, వార, మాసపత్రికల్లో వివిధ పండుగ సందర్భాల్లో గీసి ఆంధ్ర పాఠకుల అభిమానం పొందాడు.

 చిత్రకళా కృషి 
వీరు ఖరగ్ పూర్, సిద్దిపేట, భీమవరం, హైదరాబాదు, గుంటూరు, అమృతసర్ లో జరిగే చిత్రకళా పోటీలలో పాల్గొని అనేక బహుమతులు ప్రశంసా పత్రాలు గెలుపొందాడు. వీరి వర్ణచిత్రాలలో కానుకలు, తలంబ్రాలు, స్నాతకం, సంగీత సాధన, జాలరి జంట సమిష్ట బహుళ ఆదరణ పొందాయి. ఆంధ్రప్రదేశ్ లలితకళా అకాడమీ, బాలల అకాడమీ కార్యవర్గ సభ్యులుగా కూడా పనిచేశాడు.

 నవరంగ్ చిత్రకళా నికేతన్ 
1969 లో నవరంగ్ చిత్రకళా నికేతన్ స్థాపించి గౌరవ కార్యదర్శిగా సుమారు నాలుగు దశాబ్దాల పాటు చిత్రకళాపోటీలు, చిత్రకళా ప్రదర్శనలు నిర్వహించి తెలుగు నేలపై చిత్రకళా వికాశానికి కృషిచేశాడు.

పుస్తకాలు 
 1975 లో వీరు రాసిన వ్యాసాలతో రేఖాంజలి
 1990 లో తెలుగు విశ్వవిద్యాలయం సహకారంతో రేఖా చిత్రాల్లో మన పండుగలు
 2000 లో చిత్రకళా దీపిక

 మూలాలు 

 వెల్లటూరి పూర్ణానంద శర్మ 2000 లో ప్రచురించిన చిత్రకళా దీపిక పుస్తకం నుండి.
 https://sobhanaachala.blogspot.com/2017/02/blog-post.html

 వెలుపలి లంకెలు 

వర్గం:1934 జననాలు
వర్గం:భారతీయ చిత్రకారులు
వర్గం:గుంటూరు జిల్లా చిత్రకారులు
వర్గం:గుంటూరు జిల్లా వ్యక్తులు